Κώστας Αναστασάτος

Ο Κώστας Αναστασάτος (16 Σεπτεμβρίου 1937 - 25 Ιουλίου 2018) ήταν Έλληνας καλαθοσφαιριστής και προπονητής καλαθοσφαίρισης.

Αγωνίστηκε στον Έσπερο έως το 1965 και στην συνέχεια ανέλαβε την ομάδα ως προπονητής μέχρι το 1973. Υπήρξε ο βασικός αρχιτέκτονας του οικοδομήματος του Εσπέρου αφού κατάφερε να αναδείξει τον Έσπερο Πρωταθλητή Παίδων, Πρωταθλητή Εφήβων, Πρωταθλητή Α' Κέντρου και Πρωταθλητή Β' Εθνικής. Το 1973-74 ανέβασε τον Πανιώνιο στην Α΄ Εθνική. Επέστρεψε στον Έσπερο από το 1977 έως το 1979 και το 1990.

Το 1977 κατέκτησε το Πρωτάθλημα Ελλάδος με 23 νίκες και μόνο μία ήττα, ευρισκόμενος στην τεχνική ηγεσία του Παναθηναϊκού. Το 1986 ως προπονητής του Ολυμπιακού ήταν φιναλίστ του Κυπέλλου Ελλάδος απέναντι στον ΠΑΟ. Επίσης υπήρξε προπονητής του Πανελλήνιου, του Ιωνικού Νικαίας, του Μίλωνα, της ΑΕΚ. Ανέλαβε το 1975 την Εθνική Ελλάδος Ανδρών και την Εθνική Παίδων. Με την Εθνική Παίδων κατέκτησε το ασημένιο μετάλλιο στο Ευρωμπάσκετ Παίδων το 1975. Από το 1993 έως το 1995 ανελαβε την τεχνική ηγεσία του τμήματος μπάσκετ γυναικών του Παναθηναϊκού.

Παραπομπές

Εξωτερικοί σύνδεσμοι 
basketpedya.com

Έλληνες καλαθοσφαιριστές
Έλληνες προπονητές καλαθοσφαίρισης
Καλαθοσφαιριστές Έσπερου Καλλιθέας
Προπονητές καλαθοσφαίρισης Εθνικής Ελλάδας
Προπονητές καλαθοσφαίρισης Έσπερου Καλλιθέας
Προπονητές καλαθοσφαίρισης ΠΑΟ
Προπονητές καλαθοσφαίρισης Πανελληνίου
Προπονητές καλαθοσφαίρισης Ιωνικού Νικαίας
Προπονητές καλαθοσφαίρισης Μίλωνα
Προπονητές καλαθοσφαίρισης Πανιωνίου
Προπονητές καλαθοσφαίρισης ΑΕΚ
Προπονητές καλαθοσφαίρισης Ολυμπιακού Πειραιώς